Több fővel foglalható szolgáltatás, minimum és maximum létszámmal

Van, amit csak társasággal érdemes elindítani: szauna, party-szoba, csapatprogram, páros kezelés. A szolgáltatásnál mostantól beállíthatod, hogy több fővel foglalható, és megadhatod a legkisebb és legnagyobb létszámot. A vendég a foglalóban egy külön lépésben választ létszámot a megadott tartományból, és rögtön látja a végösszeget: fejenkénti árnál a rendszer a létszámmal szoroz, fix árnál a létszám csak korlát. A minimum alatti foglalás el sem indul, az időpont hossza pedig nem változik, tehát bármikor foglalható, amikor az az oszlop szabad.